cyanic-selkie/wikianc huggingface dataset:
টমি জুরিক
টমি জুরিক (জন্ম: ২২ জুলাই ১৯৯১) হলেন অস্ট্রেলিয়ার একজন পেশাদার ফুটবলার, যিনি সুইস সুপার লিগের ক্লাব এফসি লুজার্ন এবং অস্ট্রেলিয়া জাতীয় দলে হয়ে একজন আক্রমণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৩ সালের ২৮ জুন তারিখে, সেন্ট্রাল কোস্টে অস্ট্রেলিয়া জাতীয় দলের হয়ে ট্রেইনিং ক্যাম্পে অংশগ্রহণের ডাক পান। তিনি ২০১৩ সালের ইএএফএফ ইস্ট এশিয়ান কাপে দক্ষিণ কোরিয়ার বিপক্ষে অস্ট্রেলিয়ার হয়ে অভিষেক করেন।
২০১৫ সালের ১৩ই জানুয়ারি তৎকালীন অস্ট্রেলিয়া জাতীয় দলের কোচ আঙ্গে পোস্তেকোগলু তাকে ২০১৫ এএফসি এশিয়ান কাপে খেলার জন্য জাতীয় দলে ডাক দেন। তিনি ওমানের বিপক্ষে তার প্রথম এশিয়ান কাপ গোলটি করেন, উক্ত খেলার তিনি টিম কাহিলের বদলি খেলোয়াড় হিসেবে মাঠে নেমেছিলেন। তিনি ২০১৫ এএফসি এশিয়ান কাপের ফাইনালের অতিরিক্ত সময়ে দলের জন্য জয়সূচক গোলটিতে ভূমিকা পালন করেছিলেন।
ব্যক্তিগত
এএফসি চ্যাম্পিয়ন্স লিগ স্বপ্নের দল: ২০১৪
মুবাছড়ি ইউনিয়ন
মুবাছড়ি বাংলাদেশের খাগড়াছড়ি জেলার অন্তর্গত মহালছড়ি উপজেলার একটি ইউনিয়ন।
অবস্থান ও সীমানা
মহালছড়ি উপজেলার দক্ষিণ-পূর্বাংশে মুবাছড়ি ইউনিয়নের অবস্থান। এ ইউনিয়নের পশ্চিমে মহালছড়ি ইউনিয়ন, উত্তরে ক্যায়াংঘাট ইউনিয়ন, পূর্বে রাঙ্গামাটি জেলার লংগদু উপজেলার মাইনীমুখ ইউনিয়ন এবং দক্ষিণে রাঙ্গামাটি জেলার নানিয়ারচর উপজেলার সাবেক্ষ্যং ইউনিয়ন অবস্থিত।
প্রশাসনিক কাঠামো
মুবাছড়ি ইউনিয়ন মহালছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মহালছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
এরল স্টুয়ার্ট
এরল লেসলি রে স্টুয়ার্ট (Errol Stewart; জন্ম: ৩০ জুলাই, ১৯৬৯) ডারবানে জন্মগ্রহণকারী সাবেক দক্ষিণ আন্তর্জাতিক ক্রিকেটার ও রাগবি ইউনিয়ন খেলোয়াড়। দক্ষিণ আফ্রিকা ক্রিকেট দলের অন্যতম সদস্য ছিলেন তিনি।  ১৯৯৩ থেকে ২০০২ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংসহ ডানহাতে মিডিয়াম বোলিংয়ে সক্ষম ছিলেন ‘মাদিবা’ ডাকনামে পরিচিত এরল স্টুয়ার্ট।
প্রথম-শ্রেণীর ক্রিকেট
১৯৮৮-৮৯ মৌসুম থেকে ২০০২-০৩ মৌসুম পর্যন্ত এরল স্টুয়ার্টের প্রথম-শ্রেণীর খেলোয়াড়ী জীবন চলমান ছিল। ডারবানের ওয়েস্টভিলের ওয়েস্টভিল বয়েজ হাইস্কুলে অধ্যয়ন করেছেন। এখানে অবস্থানকালেই এসএ স্কুলস ক্রিকেট ও রাগবি দলের পক্ষে খেলার জন্যে মনোনীত হন। ১৯৮৭ সালের শক্তিধর সাউথ আফ্রিকান স্কুলস দলটিতে হানসি ক্রনিয়ে ও জন্টি রোডসের ন্যায় ভবিষ্যতের সেরা ক্রিকেটারের অন্তর্ভূক্তি ছিল। এছাড়াও নাটাল স্কুলস দলের পক্ষে হকি ও অ্যাথলেটিক্স খেলেছেন। নাটাল বিশ্ববিদ্যালয়ে আইনশাস্ত্রে পড়াশুনো করেন। এ পর্যায়ে বিশ্ববিদ্যালয় দলে উইকেট-রক্ষকের ভূমিকায় অবতীর্ণ হন। নাটাল ডলফিন্সে খেলেন ও ২০০৪ সাল শেষে দলের অধিনায়কত্ব করেন।
শন পোলকের সাথে নাটাল বিশ্ববিদ্যালয়ের সদস্যরূপে ক্লাব ক্রিকেটে একত্রে খেলেন ও পরবর্তীতে বিতর্কিতভাবে যুক্তরাজ্যে পাড়ি জমানো ইংরেজ টেস্ট ক্রিকেটার কেভিন পিটারসনের সাথে ডারবানের বেরিয়া রোভার্সে খেলেন। নাটালের পক্ষে ৮৭ খেলায় অংশ নেন। ৮টি শতক ও ২১টি অর্ধ-শতক সহযোগে ৩৪.৮৪ গড়ে ৪৩২১ রান তুলেছিলেন। ৯৮টি প্রথম-শ্রেণীর ক্রিকেট খেলায় অংশ নিয়ে ৩৬.৭৮ গড়ে ৫১৫০ রান তুলেন। কিংসমিডে নাটাল বি দলের সদস্যরূপে বর্ডারের বিপক্ষে ব্যক্তিগত সর্বোচ্চ ২০৭ রান তুলেন।
আন্তর্জাতিক ক্রিকেট
সমগ্র খেলোয়াড়ী জীবনে ছয়টিমাত্র ওডিআইয়ে অংশগ্রহণের সুযোগ পেয়েছিলেন এরল স্টুয়ার্ট। তবে, কোন টেস্টে অংশগ্রহণ করতে পারেননি। ১৫ ফেব্রুয়ারি, ১৯৯৩ তারিখে পূর্ব লন্ডনে সফরকারী পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ৩ অক্টোবর, ২০০২ তারিখে পচেফস্ট্রুমে সফরকারী বাংলাদেশ দলের বিপক্ষে সর্বশেষ ওডিআইয়ে অংশ নেন তিনি।
ছয়টি মাত্র একদিনের আন্তর্জাতিকে অংশগ্রহণের সুযোগ লাভ হয়েছিল এরল স্টুয়ার্টের। ১৯৯২ সালে পূর্ব লন্ডনে পাকিস্তানের বিপক্ষে ওডিআই অভিষেকে হলেও দক্ষিণ আফ্রিকার সদস্যরূপে কোন টেস্টে অংশগ্রহণের সুযোগ পাননি তিনি। ডেভ রিচার্ডসন কিংবা মার্ক বুচারের আঘাতজনিত বিকল্প উইকেট-রক্ষক হিসেবে অংশ নিতেন।
অবসর
কারি কাপ রাগবিতে শার্কস দলে খেলেছেন। কালো ও সাদা পোশাক ৩৫বার রাগবি খেলায় অংশ নিলেও তখন খেলাগুলো ফেব্রুয়ারি মাসে অনুষ্ঠিত হতো ও শীতকালীন ক্রীড়া হিসেবে বিবেচিত হতো। তিনি মধ্যমাঠে খেলতেন ও নাটাল রাগবি দলের অন্যতম সেরা খেলোয়াড় ছিলেন। ১৯৯৫ সালে রাট শার্কস রাগবি দলের সদস্যরূপে কারি কাপ জয় করেন। এছাড়াও কারি কাপে নাটাল ডলফিন্সের পক্ষে ক্রিকেট খেলেন। ১৯৯৭ সাল শেষে ক্রিকেট খেলাকে প্রাধান্য দেন ও রাগবি পোশাক ত্যাগ করেন।
ব্যক্তিগত জীবন
ব্যক্তিগত জীবনে খেলাধুলার সাথে জড়িত রয়েছেন। অবসর সময়ে ক্রিকেট, গল্ফ, টেনিস ও হকি খেলে থাকেন। ডারবানে কান্ট্রি ক্লাব পরিচালনার কমিটির সদস্য তিনি ও বিমান চালানোর সনদ রয়েছে তার। ২০১০ সালের শুরুরদিকে সোনিয়া রভেরা নাম্নী এক রমণীর পাণিগ্রহণ করেন। এ দম্পতির দুই কন্যা রয়েছে। ক্যারোলিন জুলাই, ১৯৯৫ ও লারা জানুয়ারি, ১৯৯৭ সালে জন্মগ্রহণ করেন।
তারবিহীন যন্ত্র বিকিরণ ও স্বাস্থ্য
স্মার্টফোন সহ মোবাইল ফোনে থাকা অ্যান্টেনা এমিড রেডিওফ্রিকোয়েন্সি (আরএফ) বিকিরণ (নন-আয়নাইজিং "রেডিও তরঙ্গ" যেমন মাইক্রোওয়েভ) নির্গত করে; অ্যান্টেনার নিকটতম মাথা বা দেহের অংশগুলি এই শক্তি শুষে নিতে পারে এবং এটিকে তাপতে রূপান্তর করতে পারে। কমপক্ষে১৯৯০-এর দশক থেকে বিজ্ঞানীরা গবেষণা করেছেন, যে মোবাইল ফোন অ্যান্টেনা বা সেল ফোন টাওয়ারগুলির সাথে যুক্ত এখন সর্বব্যাপী রেডিয়েশন মানুষের স্বাস্থ্যের উপর প্রভাব ফেলছে কিনা। [1] মোবাইল ফোন নেটওয়ার্কগুলি আরএফ ফ্রিক্যোয়েন্সিটির বিভিন্ন ব্যান্ড ব্যবহার করে, যার কয়েকটি মাইক্রোওয়েভ সীমার সাথে ওভারল্যাপ করে। অন্যান্য ডিজিটাল তারবিহীন ব্যবস্থা, যেমন ডেটা যোগাযোগ নেটওয়ার্কগুলি, অনুরূপ বিকিরণ উৎপাদন করে।
জনসাধারণের উদ্বেগের জবাবে, বিশ্ব স্বাস্থ্য সংস্থা ১৯৯৯ সালে ইএমএফ-এর সম্ভাব্য স্বাস্থ্যের প্রভাবের বৈধতা ০ থেকে ৩০০ গিগাহার্জ পর্যন্ত বৈজ্ঞানিক প্রমাণ মূল্যায়ন করতে আন্তর্জাতিক ইএমএফ প্রকল্পটি প্রতিষ্ঠা করে। সংস্থাটি বলেছে ফ্রিকোয়েন্সি বর্ণালীটির অনেক অংশে এক্সপোজারের সম্ভাব্য স্বাস্থ্যের প্রভাবগুলি সম্পর্কে ব্যাপক গবেষণা পরিচালিত হয়েছে, এখনও পর্যন্ত চালিত সমস্ত পর্যালোচনাগুলি ইঙ্গিত করেছে যে যতক্ষণ পর্যন্ত এক্সপোজারগুলি আইসিএনআইআরপি (১৯৯৮) ইএমএফ নির্দেশিকাতে প্রস্তাবিত সীমা ০-৩০০ গিগাহার্জ ফ্রিকোয়েন্সি পরিসীমার মধ্যে থাকেলে এই ধরনের এক্সপোজারগুলি কোনওরূপে স্বাস্থ্যে প্রতিকূল প্রভাব তৈরি করে না। ২০১১ সালে, বিশ্ব স্বাস্থ্য সংস্থার একটি সংস্থা ইন্টারন্যাশনাল এজেন্সি ফর রিসার্চ অন ক্যান্সার (আইএআরসি), বেতার বিকিরণকে গ্রুপ ২বি হিসাবে শ্রেণিবদ্ধ করে - সম্ভবত কার্সিনোজেনিক। এর অর্থ হ'ল কার্সিনোজিনিসিটির "কিছুটা ঝুঁকি" থাকতে পারে, তাই দীর্ঘমেয়াদে তারবিহীন যন্ত্রের অধিক মাত্রায় ব্যবহার সম্পর্কে অতিরিক্ত গবেষণা চালানো দরকার। ডাব্লুএইচও জানিয়েছে যে "মোবাইল ফোনের সম্ভাব্য স্বাস্থ্য ঝুঁকি রয়েছে কিনা তা নির্ধারণ করতে গত দুই দশক ধরে প্রচুর অধ্যয়ন করা হয়েছে। আজ অবধি, মোবাইল ফোন ব্যবহারের কারণে কোনও বিরূপ স্বাস্থ্যের প্রভাব তৈরি করা হয়নি"।
পাকিস্তানের জাতীয় পতাকা
পাকিস্তানের জাতীয় পতাকার নকশা প্রণয়ন করেন সৈয়দ আমিরুদ্দিন কেদোয়াই। এই নকশাটি অল ইন্ডিয়া মুসলিম লীগের ১৯০৬ সালের পতাকার উপর ভিত্তি করে তৈরি করা হয়। পাকিস্তান স্বাধীনতা লাভ করার ৩ দিন আগে ১৯৪৭ সালের ১১ই আগস্ট তারিখে এই পতাকাটির নকশা গৃহীত হয়।
পতাকাটিকে পাকিস্তানে সাব্‌জ হিলালি পারচাম বলা হয়। উর্দু ভাষার এই বাক্যটির অর্থ হলো "নতুন চাঁদ বিশিষ্ট সবুজ পতাকা"। এছাড়াও এটাকে "পারচাম-ই-সিতারা আওর হিলাল" অর্থাৎ "চাঁদ ও তারা খচিত পতাকা" বলা হয়ে থাকে।
তাৎপর্য
পতাকাটির খুঁটির বিপরীত দিকের গাঢ় সবুজ অংশটি ইসলাম ধর্মের প্রতীক। খুঁটির দিকে সাদা অংশ রয়েছে, যা পাকিস্তানে বসবাসরত সংখ্যালঘু অমুসলিমদের প্রতীক। পতাকার মধ্যস্থলে রয়েছে একটি সাদা নতুন চাঁদ, যা প্রগতির প্রতীক; এবং একটি পাঁচ কোনা তারকা, যা ইসলামের পাঁচটি স্তম্ভের প্রতীক।
বাবর আলী খান
সৈয়দ বাবর আলী খান বাহাদুর (মৃত্যু: ২৮শে এপ্রিল, ১৮১০) ছিলেন বাংলা বিহার ও উড়িষ্যার নবাব। তার পিতা আশরাফ আলী খান ৬ই সেপ্টেম্বর ১৭৭৩ সালে মৃত্যুবরণ করলে তিনি সিংহাসনে আরোহণ করেন। বাবর ১৭৭৩ সালে সিংহাসনে আরোহণের সময় থেকে ১৮১০-এর ২৮শে এপ্রিল তার মৃত্যু পর্যন্ত ক্ষমতায় অধিষ্ঠিত ছিলেন।
জীবন
নবাব নাজিম বাবর আলী খান ছিলেন আশরাফ আলী খানের অন্যতম প্রধান স্ত্রী ফাইজ-উন-নিসা বেগমের পুত্র। ১৮১০ সালে বাবরের মৃত্যুর পর তার পুত্র জৈনুদ্দিন আলী খান নাবাবের সিংহাসনে আরোহণ করেন।
বাবর আলী খানের দুজন স্ত্রী ছিল। তার প্রথম স্ত্রীর নাম বাবু বেগম সাহেবা এবং তিনি মোহাম্মদ সামি খানের কন্যা ছিলেন। তবে বাবর আলী খানের দ্বিতীয় স্ত্রীর নাম জানা যায়নি। বাবরের দুই পুত্র ছিল। বড় পুত্রের নাম জৈনুদ্দিন আলী খান, মাতা বাবু বেগম সাহেবা এবং দ্বিতীয় পুত্রের নাম আহামদ আলী খান, তিনি ছিলেন দ্বিতীয় স্ত্রীর সন্তান।
বাইশগুড়ি
বাইশগুড়ি ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলার অন্তর্গত একটি জনগণনা নগর৷ এটি কোচবিহার নগর সংলগ্ন ও বৃহত্তর কোচবিহার নগরের অংশ৷
ভূগোল
বাইশগুড়ি শহরটি কোচবিহার জেলার কোচবিহার ২ ব্লকের অন্তর্ভুক্ত৷ শহরটি কোচবিহার থানার অন্তর্গত এবং এটি বৃৃহত্তর কোচবিহার শহরের অন্তর্ভুক্ত হলেও কোচবিহার পৌরসভা থেকে ভিন্ন ও তার উত্তর উপকণ্ঠে অবস্থিত৷
জনতত্ত্ব
২০১১ খ্রিস্টাব্দের ভারতের জনগণনা অনুসারে বাইশগুড়ি শহরের জনসংখ্যা ৫০২১ জন, যার মধ্যে ২৫৭৭ জন পুরুষ ও ২৪৪৪ জন নারী৷ প্রতি হাজার পুরুষে ৯৪৮ জন নারী৷ ৬ বছর অনুর্দ্ধ ৫১৮ জন শিশু, যা সমগ্র জনসংখ্যার ১০.৩২ %৷ ৬ বছরোর্দ্ধ জনসংখ্যার ৮৫.৩৭% অর্থাৎ ৩৮৪৪ জন সাক্ষর৷
পরিবহন
শহরটি ১৭ নং জাতীয় সড়ক ও ১২এ রাজ্য সড়কের ওপর অবস্থিত৷ কোচবিহার বিমানবন্দরটি শহরটির নিকটেই অবস্থিত৷ জেলাসদর কোচবিহারের পার্শ্ববর্তী হওয়ার জন্য এই শহরটি থেকে জেলার বিভিন্ন শহরসহ শিলিগুড়ি, জলপাইগুড়ি, আলিপুরদুয়ার ও কিশানগঞ্জ শহরের সাথে সড়কপথে যুক্ত৷ নিকটবর্তী রেলস্টেশনটি হলো নিউ কোচবিহার রেলওয়ে স্টেশন৷
অদ্বৈতবোধদীপিকা
অদ্বৈতবোধদীপিকা হল অদ্বৈত বেদান্ত-সংক্রান্ত একটি গ্রন্থ। গ্রন্থটির রচয়িতা হলেন করপাত্র স্বামী। গ্রন্থটি গুরু ও শিষ্যের মধ্যে কথোপকথনের আকারে রচিত। মধ্যযুগে রচিত অন্যান্য অদ্বৈত বেদান্ত গ্রন্থগুলির মতো এই গ্রন্থেও সমাধিকে শ্রবণ, মনন ও নিদিধ্যাসনের সঙ্গে যুক্ত করা হয়েছে। রমণ মহর্ষি এই গ্রন্থটিকে খুবই সমীহ করতেন।
সামগ্রী
অদ্বৈত বোধ দীপিকা' একজন মাস্টার এবং একজন শিক্ষার্থীর মধ্যে একটি সংলাপ হিসাবে সেট করা হয়েছে। অন্যান্য মধ্যযুগীয় অদ্বৈত বেদান্ত গ্রন্থের মতো, 'সমাধি' 'শ্রাবণ'-এ যোগ করা হয়েছে, মানানা এবং 'নিবেদিতাপ্রসন্ন'।
শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব পুরস্কার
প্রথমে সেরা চলচ্চিত্রের জন্য একটি পুরস্কার প্রদান করা হত, পরে ১৯৫২ সাল থেকে নাট্য এবং সঙ্গীতধর্মী বা হাস্যরসাত্মক চলচ্চিত্রের জন্য আলাদা দুটি পুরস্কার প্রদান শুরু হয়। ১৯৫৩ সালে আবার একবার দুটি বিভাগের জন্য একটি পুরস্কার দেওয়া হয়েছিল। ১৯৫৮ থেকে ১৯৬২ সাল পর্যন্ত সঙ্গীতধর্মী ও হাস্যরসাত্মক চলচ্চিত্রের জন্য দুটি আলাদা পুরস্কার প্রদান করা হয়েছিল। সাম্প্রতিক বিজয়ী চলচ্চিত্র হল দ্য বানশিস অব ইনিশেরিন (২০২২)।
বিজয়ী ও মনোনীতদের তালিকা
চলচ্চিত্র প্রযোজকগণ এই পুরস্কারের প্রাপক। নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী চলচ্চিত্রসমূহ গাঢ় বর্ণে এবং যেগুলো গাঢ় নয় সেগুলো মনোনয়ন নির্দেশ করে।
গোলাম সারওয়ার (কুটনীতিবিদ)
গোলাম সারওয়ার হলেন একজন বাংলাদেশী কূটনীতিক, যিনি ১৩ জুলাই ২০২৩ খ্রিষ্টাব্দে দক্ষিণ এশীয় আঞ্চলিক সহযোগিতা সংস্থার ১৫তম ও বাংলাদেশী ৩য় মহাসচিব হিসেবে দায়িত্ব পালন শুরু করেন।
পরিচয়
তিনি নোয়াখালীর সন্তান। পেশাদার এ কূটনীতিক দুই সন্তানের জনক।
শিক্ষাজীবন
গোলাম সারওয়ার নটর ডেম কলেজ থেকে উচ্চমাধ্যমিক ও ঢাকা বিশ্ববিদ্যালয় থেকে হিসাববিজ্ঞানে স্নাতকোত্তর সম্পন্ন করেন। এছাড়া তিনি ইনস্টিটিউট অব চার্টার্ড অ্যাকাউন্ট্যান্টস অব বাংলাদেশের (আইসিএবি) অধীনে একটি শীর্ষস্থানীয় চার্টার্ড অ্যাকাউন্ট্যান্টস এবং ম্যানেজমেন্ট কনসালটেন্ট ফার্মের সঙ্গে আর্টিকেল স্টুডেন্টশিপ সম্পন্ন করেন
কর্মজীবন
বাংলাদেশ সিভিল সার্ভিস (বিসিএস) ১০ম ব্যাচের এ কর্মকর্তা ১৯৯১ সালে পররাষ্ট্র মন্ত্রণালয়ে যোগ দেন। তিনি মালয়েশিয়া, ওমান ও সুইডেনে বাংলাদেশের রাষ্ট্রদূত হিসেবে দায়িত্ব পালন করেন। এ ছাড়া তিনি জেদ্দা, ওয়াশিংটন ডিসি, কাঠমাণ্ডু, কুয়ালালামপুর ও ইয়াঙ্গুনে বাংলাদেশ মিশনে বিভিন্ন পদে দায়িত্ব পালন করেন।
সানিয়াসনাইন খান
সানিয়াসনাইন খান একজন ভারতীয় টেলিভিশন উপস্থাপক এবং লেখক, যিনি একশোর বেশি শিশুতোষ বইয়ের লিখেছেন,   যেগুলো ইসলাম সংক্রান্ত বিষয়ে লেখা ।
তার বই ফরাসি, জার্মান, তুর্কি, ডেনিশ, ডাচ, পোলিশ, সুইডিশ, বসনীয়, নরওয়েজিয়ান, রাশিয়ান, উজবেক, আরবি, মালয়, বাংলা, উর্দু ইত্যাদি ভাষায়  অনুবাদ করা হয়েছে। এছাড়া তিনি শিশুদের জন্য ইসলামিক থিমের বোর্ড গেম তৈরি করেছেন।
তিনি সেন্টার ফর পিস এন্ড স্পিরিচুয়ালিটি (সিপিএস ইন্টারন্যাশনাল) নামক একটি অলাভজনক, অরাজনৈতিক সংগঠনের ট্রাস্টি। তিনি ইংরেজি সংবাদপত্রে ইসলাম এবং আধ্যাত্মিকতা নিয়ে প্রবন্ধ লিখেন। এছাড়া তিনি ইটিভি উর্দুতে সাপ্তাহিক টিভি প্রোগ্রাম “ইসলাম ফর কিডস” এবং জী-সালাম দ্বারা প্রচারিত “কাহানিয়ান কুরআন সে” বা “কুরআনের গল্প” অনুষ্ঠানের কো-হোস্ট ছিলেন।
সম্প্রতি তিনি “লিমকা বুক অব রেকর্ডস” প্রতিষ্ঠা করেন। তার বই “স্টোরি অফ খাদিজা” বা “খাদিজার গল্প” “শারজাহ চিলড্রেনস্ বুক অ্যাওয়ার্ড” পেয়েছে। জর্জ ওয়াশিংটন ইউনিভার্সিটি কর্তৃক একটি গবেষণায় তাকে পৃথিবী সবচেয়ে প্রভাবশালী ৫০০ মুসলিমের মধ্যে উল্লেখ করা হয়।
জীবনী
বিখ্যাত ইসলামী ধর্মতত্ত্ববিদ মাওলানা ওয়াহিদউদ্দিন খানের পুত্র সানিয়াসনাইন খান ১৯৫৯ সালে উত্তরপ্রদেশের আজমগড়ে জন্মগ্রহণ করেন ।
১৯৬৭ সালে বাবার সাথে দিল্লি চলে আসেন এবং দিল্লির মাজহারুল ইসলাম মিডল স্কুল এবং সরকারি মডেল উচ্চ মাধ্যমিক বিদ্যালয়ে (লাডলো ক্যাসেল) পড়াশোনা করেন।
পরবর্তীকালে তিনি জামিয়া হামদর্দ, দিল্লি বিশ্ববিদ্যালয় ও জামিয়া মিলিয়া ইসলামিয়াতে অধ্যয়ন করেন। দিল্লি বিশ্ববিদ্যালয় থেকে ১৯৭৬ সালে তিনি আরবি বিভাগে স্নাতকোত্তর করেন।
এরপর তিনি পিতার তত্ত্বাবধানে “আল-রিসালা” নামক একটি উর্দু মাসিক পত্রিকা সম্পাদনা শুরু করেন। ১৯৯৬ সালে তিনি প্রতিষ্ঠা করেন “গুডওয়ার্ড বুকস”। ১৯৯৯ সালে তার প্রথম গ্রন্থ “হজ সম্পর্কে বলুন” প্রকাশিত হয়।
প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি
প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) বাংলাদেশ সরকার কর্তৃক বাংলাদেশের প্রশাসনিক পুনর্গঠন ও সংস্কারের জন্য গঠিত একটি কমিটি। বিভিন্ন মন্ত্রণালয়ের মন্ত্রী ও সচিবদের সমন্বয়ে গঠিত কমিটির বর্তমান আহ্বায়ক প্রধানমন্ত্রী শেখ হাসিনা।
ইতিহাস
সাবেক রাষ্ট্রপতি হুসেইন মুহাম্মদ এরশাদের শাসনামলে বেসামরিক প্রশাসন কাঠামো ও সংগঠন পর্যালোচনা এবং ক্ষমতা বিকেন্দ্রীকরণ ও প্রশাসনকে জনগণের আরও কাছাকাছি নিয়ে যাবার লক্ষ্যে প্রশাসনিক পুনর্গঠন ও সংস্কার কমিটি নামে একটি কমিটি গঠন করা হয়। উক্ত কমিটির সুপারিশক্রমে ১৯৮২ সালে ‘জাতীয় প্রশাসন পুনর্গঠন-সংস্কার বাস্তবায়ন কমিটি’ নামে নতুন একটি স্থায়ী কমিটি গঠন করা হয়। তৎকালীন উপ-প্রধান সামরিক আইন প্রশাসক রিয়ার এডমিরাল মাহবুব আলী খান একই বছরের আগস্টে এ কমিটির সভাপতি হিসেবে দায়িত্ব গ্রহণ করেন। গঠিত এ কমিটিতে অর্থ ও পরিকল্পনা, আইন ও আইন-সংস্কার এবং কৃষিমন্ত্রীসহ আরো ছিলেন মন্ত্রিপরিষদ সচিব ও প্রধান সামরিক আইন প্রশাসকে র মুখ্য স্টাফ অফিসার।
পরবর্তীতে আরো বেশ কয়েকজন মন্ত্রী ও জ্যেষ্ঠ সামরিক কর্মকর্তাকে কমিটির সদস্য করা হয়। একই বছরের ১৫ সেপ্টেম্বর কমিটির প্রথম সভা অনুষ্ঠিত হয়। ১৯৮৪ সাল পর্যন্ত মাহবুব আলী খান সভাপতির দায়িত্ব পালন করার পর প্রধানমন্ত্রী এর দায়িত্ব গ্রহণ করেন। তৎকালীন কমিটি বাংলাদেশের থানাসমূহকে উপজেলায় ও মহকুমাকে জেলায় উন্নীত করে এবং বেশ কিছু নতুন জেলা গঠন করে। ২০১৮ সালে একাদশ জাতীয় সংসদ নির্বাচনের পর শেখ হাসিনাকে আহ্বায়ক করে ২০১৯ সালের ২৯ জানুয়ারি ২৫ সদস্যের নতুন কমিটি গঠিত হয়।
ইক্ষ্বাকু
ইক্ষ্বাকু, শ্রাদ্ধদেব বৈবস্বত মনুর অন্যতম পুত্র। মহাভারত ও অন্যান্য পুরাণে বলা হয়েছে যে,বৈবস্বত মনু সুদীর্ঘকাল পুত্রহীন ছিলেন। অবশেষে অপত্যলাভের জন্য যুগল দেবতা মিত্র-বরুণের উদ্দেশ্যে বিশাল যজ্ঞ করেন, এই যজ্ঞের পুরোহিত ছিলেন মহর্ষি বশিষ্ঠ। অতঃপর ভগবান শ্রীহরির আশির্বাদে এবং অবশ্যই যজ্ঞের ফলে বৈবস্বাত মনুর দশজন বিখ্যাত পুত্রের জন্ম হয়। তার মধ্যে জ্যেষ্ঠ হলেন ইক্ষ্বাকু। অন্যান্য পুত্ররা হলেন ধৃষ্ট, শর্যাতি, নরিষ্যান্তি, নাভাগ, পৃষধ, করুষ, প্রাংশু, নৃগ, নেদিষ্ট। মৎস্যপুরাণ মতে, ইল(জ্যেষ্ঠ), ইক্ষ্বাকু, কুশনাভ, অরিষ্ঠ, ধৃষঠ, শর্যাতি, নাভাগ, নেদিষ্ট, নৃগ, নরিষ্যন্তি "..বিবস্বতো মনুঃ,মনোরিক্ষ্বাকুনৃগ- ধৃষ্ট- শর্যাতি-নরিষ্যন্তি- প্রাংশু- নাভাগনেদিষ্ট- করুষ- পৃষধ্রাখ্যাঃ পুত্রা বভূবঃ।"
- বিষ্ণুপুরাণ
বলা হয়ে থাকে যে,বৈবস্বত মনুর ক্ষ্বব থেকে জন্ম হয়েছিল বলে তাঁর নাম ইক্ষ্বাকু।
"ক্ষুবতশ্চ মনোরিক্ষ্বাকুর্ঘ্রাণতঃ পুত্র জজ্ঞে।"
সূর্যবংশের আদিপুরুষ মহারাজ ইক্ষ্বাকু। বিবস্বান্ সূর্যের পুত্র বৈবস্বত মনু। তাঁর পুত্র ইক্ষ্বাকু। ইক্ষ্বাকুর বংশধারায় বহু রাজ-রাজর্ষির জন্ম হয়। ইক্ষ্বাকু সূর্যের নাতি বলে তাঁর বংশকে সূর্যবংশ এবং ইক্ষ্বাকুর নিজের নামে তাঁর বংশ ইক্ষ্বাকুবংশ নামে বিখ্যাত। ককুৎস্থ, কুবলাশ্ব, যুবনাশ্ব, শ্রাবস্ত, মান্ধাতা, পুরুকুৎসু, অম্বরীশ, ত্রসদস্যু, অনরণ্য, হর্য্যশ্ব, সত্যব্রত ত্রিশঙ্কু, সৌদাস কল্মাসপাদ, রাজা হরিশ্চন্দ্র, সগর, ভগীরথ, রঘু, অজ, দশরথ এবং ভগবান বিষ্ণুর অবতার শ্রীরামচন্দ্র-প্রমুখ রাজ-রাজর্ষিগণ মহারাজ ইক্ষ্বাকুর বংশে জন্মগ্রহণ করেন।
ইক্ষ্বাকু ন্যায়পরায়ণ ও ধার্মিক রাজা ছিলেন।এবং সেইসাথে তিনি পরমজ্ঞানী ব্রহ্মজ্ঞ ছিলেন। শ্রীমদ্ভাগবত গীতায় জ্ঞানযোগ অধ্যায়ের সূচনায় ভগবান শ্রীকৃষ্ণ অর্জুনকে বলেছিলেন, 'আমি প্রথমে এই নিশ্চিত ফলজনক জ্ঞানযোগ ও কর্মযোগ সূর্যের নিকট বলেছিলাম, সূর্য তাঁর পুত্র বৈবস্বত মনুর নিকট বলেছিলেন এবং বৈবস্বত তাঁর পুত্র ইক্ষ্বাকুর নিকট তা বলেছিলেন'। আবার মহাভারতের শান্তিপর্বে পিতামহ ভীষ্ম,যুধিষ্ঠিরকে বলেছেন, 'বিধি-মন্ত্র- উপনিষদ ও ধর্ম এ-সকল বিষয় শ্রীনারায়ণের থেকে ব্রহ্মা ক্রমে সূর্য,বৈবস্বত এবং তাঁর থেকে ইক্ষ্বাকু এই সকল বিষয়ে জ্ঞান লাভ করেন'।
ভাগবত পুরাণের দ্বিতীয় স্কন্ধের একটি অধ্যায়ে ভগবান শ্রীহরির স্বরূপতাকে সম্যকরূপে জানেন এমন সব প্রাচীন রাজর্ষিদের নাম উল্লিখিত আছে। এদের মধ্যে ইক্ষাকু একজন।
বৈবস্বত মনুর পুত্র ইক্ষ্বাকু্ই সর্বপ্রথম অযোধ্যায় রাজধানী স্থাপন করেন। রামায়ণের কিষ্কিন্ধ্যাকাণ্ডে ইক্ষ্বাকুকে সম্পূর্ণ পৃথিবীর একচ্ছত্র অধিপতি বলা হয়েছে। ইক্ষ্বাকুর পুত্র বিকুক্ষি-ই অযোধ্যায় ইক্ষ্বাকুবংশ সুর্যবংশের মূল ধারার বাহক  ছিলেন। একদিন ইক্ষ্বাকু অষ্টকাশ্রাদ্ধ উপলক্ষে বিকুক্ষিকে মাংস আনবার জন্য আদেশ দেন। বিকুক্ষি 'যথা আজ্ঞা' বলে বনগমন করে অনেক হরিণ, খরগোশ ও অন্যান্য প্রাণী বধ করলেন। কিছুক্ষণ পর তিনি ক্ষুধার্থ ও ক্লান্ত হয়ে পড়লেন। তখন তিনি সেই বধিত প্রাণীগুলো থেকে একটি খরগোশ খেয়ে ফেললেন। তারপর ক্লান্তি দুর হলে রাজধানীতে এসে বধিত প্রাণীগুলো পিতাকে প্রদান করলেন। রাজা ইক্ষ্বাকু সেই প্রাণীগুলো কুলপুরোহিত বশিষ্ঠের নিকট প্রেরণ করলেন। মহর্ষি বশিষ্ঠ সেগুলো দেখে বললেন, 'এই মাংসে কোনো প্রয়োজন নেই। এ মাংস অপবিত্র। রাজা! তোমার পুত্র এই সকল প্রাণী থেকে একটি খরগোশ ভক্ষণ করেছে। 'দেবতার উদ্দেশ্যে সমর্পিত মাংস। যজ্ঞ আরম্ভের পূর্বেই তা অপবিত্র হয়েছে। মহারাজ ইক্ষ্বাকু তখনই পুত্রকে ডেকে ভর্ৎসনা করলেন এবং রাজ্য থেকে বিতাড়িত করলেন। এর পরে মহারাজ ইক্ষ্বাকু স্বর্গত হলে বিকুক্ষি-ই অযোধ্যার সিংহাসনে বসেন।
ইক্ষ্বাকুর অপর পুত্র নিমি মিথিলার রাজা ছিলেন। এই নিমি-র বংশপরম্পরায় মহাজ্ঞানী, আত্মজ্ঞানী ব্রহ্মজ্ঞ 'জনক' উপাধীধারী রাজারা মিথিলায় রাজত্ব করতেন। এই বংশেরই সীরধ্বজ জনক লাঙল দিয়ে জমি চাষ করবার সময় দেবী লক্ষীর অংশসম্ভূত সীতাকে কন্যারূপে লাভ করেন।
রামায়ণের আদিকাণ্ডে এরকম বর্ণনা আছে যে, মহারাজ ইক্ষ্বাকু-র অলম্বুষা নামের পত্নীর গর্ভে বিশাল নামে এক পরম ধার্মিক পুত্র জন্মে। তিনি বিশালা নামক এক নগরী স্থাপন করেন।
মহাভারতের শান্তিপর্বের অন্তর্গত খড়্গৎপত্তি উপাখ্যানে বর্ণিত যে, প্রাচীনকালে ব্রহ্মা দুষ্টের দমনের জন্য যে তরবারি নির্মাণ করেন তা বৈবস্বাত মনুর পরম্পরায় ইক্ষ্বাকুর হাতে আসে এবং এবং ইক্ষ্বাকুর থেকে রাজা পুরূরবা সেই তরবারি লাভ করেন।
দেশ অনুযায়ী রেল দুর্ঘটনার তালিকা
দেশ অনুযায়ী রেল দুর্ঘটনার তালিকা
জার্মানি
জার্মান রেল দুর্ঘটনার তালিকা
নিওডিমিয়াম
থাম্ব|নিওডিমিয়ামের বর্ণালী রেখা
দ্য লাউড হাউস
দ্য লাউড হাউস (The Loud House) হল একটি আমেরিকান অ্যানিমেটেড টেলিভিশন সিরিজ যা ক্রিস স্যাভিনো দ্বারা নির্মিত যা ২ মে ২০১৬-এ নিকেলোডিয়নর প্রিমিয়ার হয়েছিল। সিরিজটি আবর্তিত হয় লিংকন লাউড নামে একটি ছেলের বিশৃঙ্খল দৈনন্দিন জীবন, যিনি ১১ সন্তানের একটি বড় পরিবারের মধ্যম সন্তান এবং একমাত্র পুত্র। এটি রয়্যাল উডস নামে দক্ষিণ-পূর্বের মিশিগান একটি কাল্পনিক শহরে সেট করা হয়েছে, এটি স্যাভিনোর নিজের শহর রয়্যাল ওকর উপর ভিত্তি করে। বার্ষিক অ্যানিমেটেড শর্টস প্রোগ্রামএ দুই মিনিটের একটি শর্ট ফিল্ম প্রবেশ করায় সিরিজটি ২০১৩ সালে নেটওয়ার্কে পিচ করা হয়েছিল। পরের বছর এটি উৎপাদনে প্রবেশ করে।
চীনে সমকামীদের অধিকার
সমকামিনী, সমকামী, উভকামী, হিজড়া (লেসবিয়ান, গে, বাইসেক্সুয়াল, ট্র্যান্সজেন্ডার/এলজিবিটি) অধিকার চীনে বৈধ ১৯৯৭ সাল থেকে যদিও এ ব্যাপারে সরকার অতটা উদারপন্থী নয়, কিন্তু সমাজের অধিকাংশ মানুষ সমকামিতাকে ঘৃণার চোখে দেখেনা।
সং রাজবংশ
সমকামবিরোধী পুরনো আইনগুলোর মধ্যে সং রাজবংশে সম্রাট 'ঝাউ জি' এর 'ঝেং হি যুগ' (১১১১-১১১৮ সাল) এর কথা জানা যায় যখন পুরুষ পতিতাবৃত্তিকে (সমকামী) একটি শাস্তিমূলক অপরাধ হিসেবে গণ্য করা হয়।
মিং রাজবংশ
পুরুষসমকাম বিরোধী প্রথম পুর্নাঙ্গ আইন মিং রাজবংশের সম্রাট 'ঝু হউকোং' এর 'জিয়াজিং যুগ' (১৫২২-১৫৬৭ সাল) এ করা হয়।
কিং রাজবংশ
১৬৬৫ সালে কিং আদালত 'জি জিয়ান' (পায়ুকাম) শব্দের ব্যবহার শুরু করে সমকামী পুরুষদের জন্য। ১৭৪০ সালে সমকামবিরোধী একটি ডীক্রি জারা করা হয়, বলা হয় দুইজনের সম্মতিকৃত সমকামও করা যাবেনা। যদিও এই আইনের কার্যকারিতার খবর পাওয়া যায়নি।
রিপাবলিক অব চায়না
১৯১২ সালে 'জি জিয়ান' (পায়ুকাম) শব্দটির অশ্লীল ব্যবহার উঠিয়ে দেওয়া হয়।
সমলিঙ্গের মানুষের মধ্যে সম্পর্কের স্বীকৃতি
গণচীনের বিয়ে আইন হচ্ছে ১৯৮০ সালের ১০ সেপ্টেম্বরে ৫ম 'ন্যাশনাল পিপলস কংগ্রেস' (চীনের জাতীয় আইনসভা) এর তৃতীয় সেশনে করা যেখানে বলা হয় যে বিয়ে হচ্ছে একজন নারী ও একজন পুরুষের মধ্যে সংগঠিত কর্ম। চীনের বিবাহ বিষয়ক সব আইনেই বিয়েকে দু'জন বিপরীত লিঙ্গের মানুষের মধ্যে সম্পর্ক স্থাপনের কথা বলা হয়েছে। সমলিঙ্গের মানুষের মধ্যে যৌনতা নিয়ে অনেক রচনা প্রকাশিত হলেও মাও সে তুং এর শাসনামলে সমকামিতা নিষিদ্ধ ছিল এবং সমকামীদেরকে মানসিক চিকিৎসা করানো হত। ১৯৮০ এর দশকে সমকামিতা চীনের সমাজে একটি গুরুত্বপূর্ণ বিষয় হিসেবে দেখা দেয় এবং তখন থেকে সমকামীরা ধীরে ধীরে আত্মপ্রকাশ করতে থাকে। সমকামী ব্যক্তিরা বুঝে ফেলেন যে চীনের সমাজটা ঐতিহ্যগতভাবে বিষমকামী এবং এ দেশের সমাজের মানুষকে সমকামীবান্ধব বানানো অনেক কঠিন।
আবদুল হক চৌধুরী
জন্ম ও শিক্ষাজীবন
তিনি ১৯২২ সালের ২৪ আগস্ট চট্টগ্রাম জেলার রাউজান উপজেলার নোয়াজিষপুর গ্রামে জন্মগ্রহণ করেন। তিনি রাউজান হাইস্কুলে অষ্টম শ্রেণী পর্যন্ত অধ্যয়ন করেন। পরবর্তীতে তার পিতার মৃত্যুর পর বিষয় সম্পত্তির ঝামেলায় জড়িয়ে পরায় আনুষ্ঠানিক লেখাপড়ার ইতি ঘটে তার। ১৯৪২ খ্রিস্টাব্দ থেকে ১৯৪৮ খ্রিস্টাব্দ পর্যন্ত তিনি নোয়াজিষপুর প্রাথমিক বিদ্যালয়ে শিক্ষকতা করেন।প্রথীতযশা এই গবেষক "চন্দ্রাবতী" কাব্যের রচয়িতা কবি কোরেশী মাগণ-এর সপ্তম অধস্তন পুরুষ। তার পিতা আলহাজ্জ্ব সরফুদ্দিন ইঞ্জিনিয়ার রেঙ্গুন পোর্ট কমিশন-এ ইঞ্জিনিয়ার হিসেবে কর্মরত ছিলেন।
কর্মজীবন
তিনি চট্টগ্রাম অঞ্চলের ইতিহাস চর্চায় অভূতপুর্ব অবদান রাখেন। আমৃত্যু তিনি চট্টগ্রাম বিশ্ববিদ্যালয় জাদুঘরের ট্রাস্টিবোর্ডের সদস্য ছিলেন।
প্রকাশিত গ্রন্থাবলী
আগে মনে করা হত চট্টগ্রাম পানিতে নিমজ্জিত ছিল এবং এই অঞ্চলের বিশেষ কোন ইতিহাস নেই। কিন্তু আব্দুল হক চৌধুরী প্রমাণ করেছিলেন চট্টগ্রামের সুপ্রাচীনকালের ইতিহাস। ছোটবেলা থেকেই পুঁথি সংগ্রহে তাঁর তুমুল আগ্রহ ছিল। এখান থেকেই মূলত চট্টগ্রামের ইতিহাস নিয়ে তার আগ্রহ শুরু হয়। তিনি তার জন্মস্থান রাউজানের পার্শবর্তী উপজেলা যেমন হাটহাজারী, ফটিকছড়ি ইত্যাদি অঞ্চল নিয়েও গবেষণা করেন। চট্টগ্রামের নামের উৎপত্তির সবরকম উৎস তিনি তার লেখায় তুলে ধরেছিলেন।
আবদুল হক চৌধুরী রচিত “ চট্টগ্রামের ইতিহাস” প্রসঙ্গ (১ম ও ২য় খণ্ড) এবং চট্টগ্রামের সমাজ ও সংস্কৃতি” গ্রন্থ দুটি চট্টগ্রাম বিশ্ববিদ্যালয়ের সমাজতত্ত্ব বিভাগের সহায়ক গ্রন্থ হিসেবে পাঠ্যক্রমভুক্ত। তার রচনা দেশে বিদেশে লাভ করেছে অনেক খ্যাতি এবং সম্মাননা।
গবেষণা পত্রিকায় প্রকাশিত প্রবন্ধঃ প্রকাশিত প্রবন্ধঃ কবি শ্রীমতী রহিমুন্নিসার সময়কাল বিচার। প্রকাশিত প্রবন্ধঃ বারভূঁইয়া ঈশা খান সম্পর্কে নতুন তথ্য। ডঃ আহম্মদ শরীফকে লিখিত পত্রাবলী প্রকাশিত।
তাঁর জীবন, কর্ম ও গবেষণা সংক্রান্ত প্রকাশিত গ্রন্থাবলীঃ সম্পাদনায়ঃ অমিত চৌধুরী, চট্টগ্রাম। প্রকাশকালঃ ৩০/০৯/৯৫ সম্পাদকঃ ডঃ মুহম্মদ মজির উদ্দিন মিয়া। ডঃ তশিকুল ইসলাম। প্রকাশকঃ বাংলা একাডেমী, ঢাকা। প্রকাশকালঃ সেপ্টেম্বর, ১৯৯৬ ডাঃ আবদুল করিম। প্রকাশকঃ বাংলা একাডেমী, ঢাকা। প্রকাশকালঃ ফেব্রুয়ারি, ১৯৯৮।
আবদুল হক চৌধুরী রচনাবলীঃ প্রখ্যাত ইতিহাসবিদ, চট্টগ্রাম বিশ্ববিদ্যালয়ের প্রাক্তন উপাচার্য ও প্রফেসর ইমেরিটাস ডঃ আবদুল করিমের সম্পাদনায় “আবদুল হক চৌধুরী রচনাবলী” এর প্রথম খণ্ড ইতোমধ্যে বাংলা একাডেমী থেকে প্রকাশিত হয়েছে। দ্বিতীয় ও তৃতীয় খণ্ড প্রকাশের অপেক্ষায়।
মুক্তিযুদ্ধে অবদান
১৯৭১ সালে মহান জাতীয় মুক্তিযুদ্ধে মুক্তিযোদ্ধাদের আশ্রয় প্রদান, খাদ্য ও অর্থ সহায়তা প্রদান ও প্রত্যক্ষভাবে জড়িত থাকার দায়ে এই মহান মানুষটি ১৯৭১ সালের আগস্ট মাসের ১১ তারিখ পাক বাহিনীর হাতে তার তৃতীয় পুত্রসহ গ্রেফতার এবং নির্মমভাবে নির্যাতিত হন। পরবর্তীতে তিনি জামিনে মুক্তিলাভ করেন।
মৃত্যু
১৯৯৪ সালের ২৬ অক্টোবর, চট্টগ্রামে তার মৃত্যু হয়।
সিন্দুকছড়ি ইউনিয়ন
সিন্দুকছড়ি বাংলাদেশের খাগড়াছড়ি জেলার অন্তর্গত গুইমারা উপজেলার একটি ইউনিয়ন।
অবস্থান ও সীমানা
গুইমারা উপজেলার দক্ষিণ-পূর্বে সিন্দুকছড়ি ইউনিয়নের অবস্থান। এ ইউনিয়নের পূর্বে মহালছড়ি উপজেলার মহালছড়ি ইউনিয়ন ও মাইসছড়ি ইউনিয়ন, উত্তরে হাফছড়ি ইউনিয়ন, পশ্চিমে হাফছড়ি ইউনিয়ন ও লক্ষ্মীছড়ি উপজেলার দুল্যাতলী ইউনিয়ন এবং দক্ষিণে লক্ষ্মীছড়ি উপজেলার দুল্যাতলী ইউনিয়ন অবস্থিত।
প্রশাসনিক কাঠামো
সিন্দুকছড়ি ইউনিয়ন গুইমারা উপজেলার আওতাধীন ৩নং ইউনিয়ন পরিষদ, তবে পূর্বে এটি মহালছড়ি উপজেলাধীন ৫নং ইউনিয়ন পরিষদ ছিল। এ ইউনিয়নের প্রশাসনিক কার্যক্রম গুইমারা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
বেন বার্ন্যাংকি
বেন শালোম বার্ন্যাংকি (ইংরেজিতে: Ben Shalom Bernanke (জন্ম ১৩ই ডিসেম্বর, ১৯৫৩) একজন নোবেল পুরস্কার বিজয়ী মার্কিন অর্থনীতিবিদ যিনি ২০০৬ থেকে ২০১৪ খ্রিস্টাব্দ পর্যন্ত ফেডারেল রিজার্ভের প্রধানের দায়িত্ব পালন করেন। ফেডারেল রিজার্ভ ত্যাগের পরেই তিনি ব্রুকিংস ইনস্টিটিউশন নামক চিন্তাকেন্দ্রে বিশিষ্ট সভ্য হিসেবে নিযুক্তিলাভ করেন। ফেডারেল রিজার্ভের প্রধান হিসেবে কাজ করার সময় তিনি ২০০০-এর দশকের শেষভাগের অর্থনৈতিক সংকটের বিরুদ্ধে প্রত্যুত্তরের দায়িত্বে ছিলেন। এই দায়িত্ব পালনের জন্য তাঁকে ২০০৯ সালে টাইম পার্সন অভ দি ইয়ার সম্মানটি প্রদান করা হয়। ফেডারেল রিজার্ভের প্রধান হবার আগে বার্ন্যাংকি প্রিন্সটন বিশ্ববিদ্যালয়ের একজন স্থায়ী অধ্যাপক ছিলেন এবং ১৯৯৬ থেকে ২০০২ সাল পর্যন্ত সেখানকার অর্থনীতি বিভাগের প্রধান হিসেবে দায়িত্ব পালন করেন। এরপর তিনি মার্কিন যুক্তরাষ্ট্রের প্রেসিডেন্ট জর্জ ডব্লিউ. বুশের অর্থনৈতিক উপদেষ্টা হিসেবে দায়িত্ব পালন করেন। তিনি ২০২২ সালে যৌথভাবে ডগলাস ডায়মন্ড ও ফিলিপ ডিবভিগের সাথে একত্রে অর্থনীতিতে নোবেল স্মারক পুরস্কার লাভ করেন। "ব্যাংক ও অর্থনৈতিক সংকটগুলি নিয়ে গবেষণার" জন্য তাঁদেরকে এই পুরস্কার দান করা হয়।"
মরতুজা আহমদ
মরতুজা আহমদ হলেন একজন বাংলাদেশী আমলা এবং তথ্য কমিশনের প্রধান তথ্য কমিশনার। তিনি তথ্য ও সম্প্রচার মন্ত্রণালয়ের সাবেক সচিব।
কর্মজীবন
আহমদ একটি বিশেষ ব্যাচের অংশ হিসাবে ১৯৮২ সালে বাংলাদেশ সিভিল সার্ভিসে যোগদান করেন। তিনি নোয়াখালী সদর উপজেলার উপজেলা নির্বাহী অফিসার হিসেবে দায়িত্ব পালন করেছেন। তিনি ঢাকা সিটির সাবেক ম্যাজিস্ট্রেট।
আহমদ বাংলাদেশ বেতারের পরিচালক হিসেবে দায়িত্ব পালন করেছেন।
ব্রুনাইয়ের জাতীয় পতাকা
right|thumb|250px|[[চিত্র:FIAV 110100.svg|23px অনুপাত: ১:২]] ব্রুনাইয়ের জাতীয় পতাকা ১৯৫৯ সালের ২৯ সেপ্টেম্বর তারিখে প্রণীত হয়। সে সময় এটি যুক্তরাজ্যের একটি আশ্রিত রাজ্য ছিল। দেশটি ১৯৮৪ সালের ১লা জানুয়ারি ব্রুনাই দারুসসালাম (ব্রুনাই, শান্তির দেশ) নামের স্বাধীন দেশ হিসাবে যখন আত্মপ্রকাশ করে, তখন এই পতাকাটিই দেশের জাতীয় পতাকা হিসাবে গ্রহণ করা হয়।
পতাকাটির কেন্দ্রস্থলে ব্রুনাইয়ের কোট অফ আর্মস বা জাতীয় প্রতীক হলুদ বর্ণের পটভূমিতে শোভা পেয়েছে। কর্ণ বরাবর সাদা ও কালো বর্ণের দুইটি সমান্তরাল রেখা রয়েছে।
দক্ষিণপূর্ব এশিয়াতে হলুদ রঙটি রাজবংশের প্রতীক বর্ণ হিসাবে ব্যবহার করা হয়। ব্রুনাই ছাড়াও মালয়েশিয়া ও থাইল্যান্ডের জাতীয় পতাকা, এবং ইন্দোনেশিয়ার রাষ্টপতির পতাকাতে হলুদ বর্ণ ব্যবহার করা হয়েছে।
দক্ষিণ আমেরিকার ভূগোল
দক্ষিণ আমেরিকার ভূগোল অসংখ্য বৈচিত্রময় অঞ্চল এবং জলবায়ুর সমন্বয়ে গড়ে উঠেছে। ভৌগোলিকভাবে দক্ষিণ আমেরিকাকে সাধারণত একটি মহাদেশ হিসাবে বিবেচনা করা হয়, যা আমেরিকার দক্ষিণাংশ, যেটি অধিকাংশের মতে কলম্বিয়া–পানামা সীমান্তের দক্ষিণ এবং পূর্ব, ও সামান্য কতকের মতে পানামা খালের দক্ষিণ এবং পূর্ব অংশ নিয়ে গঠিত। দক্ষিণ এবং উত্তর আমেরিকা কখনও কখনও একটি একক মহাদেশ বা অতিমহাদেশ হিসাবে বিবেচিত হয়, যাতে কিছু অঞ্চল উপমহাদেশ হিসাবে গঠিত বলে ধরে নেয়া হয়।
ভূসংস্থান ও ভূতত্ত্ব
একটি মহাদেশীয় আকারের ভূখণ্ড হিসাবে দক্ষিণ আমেরিকার ভৌগোলিক কাঠামো অতি সাধারণ। এই মহাদেশের ভূসংস্থানকে প্রায়শই একটি বিশালাকৃতির বাটির সাথে তুলনা করা হয় যা অভ্যন্তরীণ সমতল ভাগ পার্শ্বস্থ উঁচু পর্বতমালা দ্বারা আবৃত। প্রশান্ত মহাসাগর এবং আটলান্টিক মহাসাগরের সংকীর্ণ উপকূলীয় সমভূমি ব্যতীত এখানকার প্রধান ভূসংস্থানিক বৈশিষ্ট্যকে তিনটি ভাগে বিভক্ত করা হয়েছে: আন্দিজ পর্বতমালা, মধ্যাঞ্চলীয় নিম্নভূমি এবং পূর্ব দিকে বিস্তৃত ব্রাজিলের উচ্চভূমি এবং গায়ানা উচ্চভূমি।
অঞ্চল
আয়তন এবং লোকসংখ্যা - উভয় ভাবেই দক্ষিণ আমেরিকার সর্ববৃহত দেশ হচ্ছে ব্রাজিল। দক্ষিণ আমেরিকা তিনটি ভৌগোলিক অংশ নিয়ে গঠিত: আন্দেজ রাষ্ট্রসমূহ, গায়ানা অঞ্চল এবং দক্ষিণের কোণ।
অ্যাঙ্গোলায় ইসলাম
অ্যাঙ্গোলায় ইসলাম খ্রিস্টান ধর্মের পর দ্বিতীয় বৃহত্তম ধর্ম। কয়েকটি সংস্থার মতে অ্যাঙ্গোলায় প্রায় ৮/৯ লাখ মুসলিম বসবাস করেন। দেশটির জনসংখ্যা প্রায় ৩ কোটি। তবে অ্যাঙ্গোলা সরকার রাষ্ট্রীয়ভাবে এখনো ইসলামকে ধর্ম হিসেবে স্বীকৃতি দেয়নি এবং দেশটির জনশুমারিতে মুসলিম সংখ্যা কম করে দেখানো হয় বলে অভিযোগ রয়েছে। অ্যাঙ্গোলার অধিকাংশ মুসলিম সুন্নি ইসলামের অনুসারী। তারা সাধারণত বিভিন্ন সময়ে পশ্চিম আফ্রিকা এবং মধ্যপ্রাচ্য থেকে অ্যাঙ্গোলায় এসে স্থায়ী হয়েছেন এবং কিছু রয়েছেন স্থানীয় ইসলামে ধর্মান্তরিত মুসলিম।
দেশটিতে বেশ কয়েকটি ইসলামি সংগঠন রয়েছ, যারা মসজিদ, স্কুল এবং কমিউনিটি সেন্টার পরিচালনা করে। অ্যাসোসিয়েশন অফ দ্য ডেভেলপমেন্ট অফ ইসলাম ইন অ্যাঙ্গোলা হল প্রাথমিক ধর্মান্তরিতদের সংগঠন। মুসলিম অ্যাঙ্গোলীয়দের প্রতিনিধিত্ব করে লুয়ান্ডার অ্যাঙ্গোলান মুসলিমস সুপ্রিম কাউন্সিল। ২০১৩ সালের শেষের দিকে অ্যাঙ্গোলীয় সরকার কোনো মুসলিম সংগঠনকে আইনত স্বীকৃতি দিতে অস্বীকৃতি জানায়। এর ফলে দেশের মসজিদগুলি বিধিনিষেধের সম্মুখীন হয় এবং অনেকগুলি সরকার দ্বারা বন্ধ করেও দেওয়া হয়।
আইনি অবস্থা
২০১০ সালে অ্যাঙ্গোলীয় সংবিধান দেশের সমস্ত নাগরিকের ধর্মীয় স্বাধীনতার নিশ্চয়তা দেয়। তবে ২০১৬ সালের শেষের দিকে একটি বার্তা ছড়িয়ে পড়ে যে, অ্যাঙ্গোলীয় সরকার ইসলাম নিষিদ্ধ করেছে এবং দেশের সমস্ত মসজিদ বন্ধ করে দিয়েছে। কারণ হিসেবে বলা হয় যে, ইসলাম রাষ্ট্রীয় ধর্ম খ্রিস্টান মূল্যবোধের সাথে সাংঘর্ষিক। মার্কিন স্টেট ডিপার্টমেন্টের ২০১৩ সালের বৈশ্বিক ধর্মীয় স্বাধীনতার প্রতিবেদনে আঙ্গোলার ১৯৪টি বিভিন্ন ধর্মীয় গোষ্ঠীর গণনা করা হয়েছে, যেগুলিকে আইনি স্বীকৃতি দেওয়া হয়নি। এর মধ্যে বড় সংখ্যাগরিষ্ঠ ছিল খ্রিস্টান সংগঠন এবং বেশ কিছু ইসলামি গোষ্ঠীও ছিল। সেই প্রতিবেদনে বলা হয়েছে যে, লুয়ান্ডার জাঙ্গোপাড়ায় একটি মসজিদ ধ্বংস করা হয়েছে এবং দুটি মসজিদ বন্ধ করে দেওয়া হয়েছে। একই বছরে বিরোধী খ্রিস্টান দলীয় ৫৩টি গির্জা বন্ধ করা হয়েছে।
সরকার বলে, ধর্মীয় গোষ্ঠীগুলিকে আইনি মর্যাদার জন্য আবেদন করতে হবে এবং স্বীকৃতির পর এই দলগুলিকে স্কুল এবং উপাসনালয় নির্মাণের অনুমতি দেওয়া হয়। স্বীকৃত হওয়ার জন্য একটি গোষ্ঠীর ১০০,০০০ এর বেশি জনসখ্যা থাকতে হবে এবং ১৮টি প্রদেশের মধ্যে ১২ টিতে তাদের উপস্থিত থাকতে হবে। তবে সরকারী হিসাব মতে মুসলমানদের জনসংখ্যা আনুমানিক ৯০,০০০ জন। তাই সরকার ৮৩টি খ্রিস্টান ধর্মীয় গোষ্ঠীকে আইনি মর্যাদা দিলেও কোনো মুসলিম গোষ্ঠীকে আইনি মর্যাদা দেয়নি। অ্যাঙ্গোলার ইসলামিক কমিউনিটির প্রেসিডেন্ট এই বলে স্বীকৃতির সমালোচনা করেন যে, "ধর্ম হিসেবে স্বীকৃতি পেতে আপনার ১০০,০০০ প্রয়োজন। তা না হলে আপনি আনুষ্ঠানিকভাবে প্রার্থনা করতে পারবেন না"। অনেক অ্যাঙ্গোলীয় ও আফ্রিকীয় মুসলিম সংগঠন ও নেতা বলেন যে, অন্যান্য আফ্রিকীয় দেশের মত অ্যাঙ্গোলাও জনশুমারিতে মুসলিম জনসংখ্যা কম করে দেখায় এবং স্বীকৃতি না দিতে এটিকে ঢাল হিসেবে ব্যবহার করেন।
মার্কিন পররাষ্ট্র দফতর রিপোর্ট করে যে, প্রায় সকল দেশের সরকার অনিবন্ধিত গোষ্ঠীগুলিকে অস্তিত্ব রক্ষা  ও কাজ করার অনুমতি দেয়; অ্যাঙ্গোলীয় কর্তৃপক্ষ কর্তৃক মসজিদ বন্ধ করে দেওয়ার উদাহরণ বিরল। ২০১৩ সালের নভেম্বর অ্যাঙ্গোলার পররাষ্ট্রমন্ত্রী জর্জেস চিকোটি বলে যে, অ্যাঙ্গোলায় আটটি ইসলামি সম্প্রদায় রয়েছে ; কিন্তু কোনোটিই নিবন্ধনের জন্য আইনি প্রয়োজনীয়তা পূরণ করেনি। তাই এই  প্রক্রিয়াটি শেষ না হওয়া পর্যন্ত তারা তাদের বিশ্বাস অনুশীলন করতে পারে না। কয়েকটি মুসলিম গোষ্ঠী তাদের মসজিদগুলি সরকারীভাবে নিবন্ধিত করেনি"।  তবে মুসলিমরা কোন আইনি প্রয়োজনীয়তা পূরণ করেনি তা পররাষ্ট্রমন্ত্রী নির্দিষ্ট করেনি।
জনসংখ্যা
ঐতিহাসিকভাবে অ্যাঙ্গোলায় উল্লেখযোগ্য মুসলিম জনসংখ্যা ছিল না। অ্যাঙ্গোলা কখনো খিলাফত বা আমিরাতের অধীনে শাসিত হয়নি। বিশ শতাব্দীতে অ্যাঙ্গোলার মুসলিম সম্প্রদায় ব্যাপকহারে বেড়েছে বলে ধারণা করা হয়। অ্যাঙ্গোলার অধিকাংশ মুসলিম পশ্চিম আফ্রিকা এবং মধ্যপ্রাচ্য, বিশেষ করে লেবানন থেকে আসা ব্যবসায়ী এবং অভিবাসী ছিলেন। তবে অ্যাঙ্গোলায় মুসলিম ধর্মপ্রচারকদের কার্যকলাপের ফলে খুব কম অ্যাঙ্গোলীয় ইসলাম গ্রহণ করেছে। এই ধর্মান্তরের বেশিরভাগই অ্যাঙ্গোলীয় গৃহযুদ্ধের সময় ঘটেছিল। তখন উল্লেখযোগ্য মুসলিম জনসংখ্যাসহ অনেক অ্যাঙ্গোলীয় পার্শ্ববর্তী দেশগুলিতে পালিয়ে যায় এবং সেখানে মুসলিম সমাজের সংস্পর্শে এসে ইসলাম সম্পর্কে ব্যাপক জানার সুযোগ পায়।
আদেবায়ো ওয়েবাদ অনুমান করে যে, মুসলমানরা অ্যাঙ্গোলীয় জনসংখ্যার ১ থেকে ২.৫%। মার্কিন পররাষ্ট্র দফতর অ্যাঙ্গোলা সরকারের তথ্যের ভিত্তিতে বলেছে যে, অ্যাঙ্গোলায় আনুমানিক মুসলিম জনসংখ্যা ৮০,০০০-৯০,০০০ এবং  নোট করে যে, কিছু উৎস জনসংখ্যার আকার ৫০০,০০০ এর কাছাকাছি রাখে, যা বাস্তবসম্মত বলে মনে হয় না। অ্যাঙ্গোলার মুসলিম জনসংখ্যার প্রায় ১% শিয়া ইসলাম মেনে চলে।
মসজিদে নিষেধাজ্ঞা
আন্তর্জাতিক ধর্মীয় স্বাধীনতা রিপোর্টে বলা হয়েছে যে, অ্যাঙ্গোলা সরকার বেছে বেছে মুসলিমদের মসজিদ, স্কুল এবং কমিউনিটি সেন্টার বন্ধ করে দিয়েছে। তবে অ্যাঙ্গোলীয় কর্মকর্তারা এ কথা অস্বীকার করেন যে,'সরকারের মসজিদ বন্ধ করার নীতি গ্রহণ করেছে। তবে স্থানীয় কর্তৃপক্ষ মসজিদগুলি বন্ধ করে দেওয়ার বা তাদের নির্মাণে বাধা দেওয়ার খবর পাওয়া গেছে'।২০১০ সালের জুলাই মাসে অজ্ঞাত অগ্নিসংযোগকারী হুয়াম্বোতে একটি মসজিদে অগ্নিসংযোগ করে, যার ফলে ব্যাপক ক্ষতি হয়। একজন মুসলিম নেতা পরে বলেছিলেন যে, "কর্তৃপক্ষ আমাদের সতর্ক করার একদিন পরে মসজিদটি পুড়িয়ে দেওয়া হয়ে। তারা বলেছিল, আমাদের সেখানে মসজিদটি তৈরি করা উচিত ছিল না এবং এটি অন্য কোথাও তৈরি করা উচিত ছিল।"
২০১০ সালের সেপ্টেম্বর কর্তৃপক্ষ পূর্ব নোটিশ বা যুক্তি ছাড়াই কাজেঙ্গার একটি মসজিদ বন্ধ করে দেয়। তবে মাসখানেক পরে আবার তা খুলে দেওয়া হয়। ২০১১ সালের নভেম্বর অ্যাঙ্গোলীয় কর্তৃপক্ষ কাকুয়াকোতে মসজিদ হিসাবে ব্যবহৃত একটি কাঠামোকে বিনা নোটিশে এবং লঙ্ঘনের লিখিত আদেশ ছাড়াই ভেঙে ফেলে। ২০১১ সালের ডিসেম্বরে মালাঞ্জে প্রদেশের একটি মুসলিম দল কিছু জমি কিনেছিল এবং একটি মসজিদ নির্মাণের অনুমতি পাওয়ার জন্য আবেদন করেছিল। মুসলিম গোষ্ঠীটি বারবার কর্তৃপক্ষকে আবেদন মঞ্জুর করতে বা অস্বীকার করতে বলেছিল, কিন্তু তারা কোনো সাড়া পায়নি। কয়েক মাস অপেক্ষা করার পর যখন মুসলিম দলটি নির্মাণ শুরু করে, তখন অ্যাঙ্গোলীয় কর্তৃপক্ষ এসে মসজিদের ভিত্তিটি ধ্বংস করে দেয়। কর্তৃপক্ষ আবেদন অস্বীকার বা অপরাধের জন্য একটি উদ্ধৃতিও প্রদান করেনি।
২০১২ সালের জানুয়ারিতে অ্যাঙ্গোলীয় সরকার মুসলিমদের লুন্ডানর্তে প্রদেশের দুন্দোতে একটি মসজিদ নির্মাণে বাধা দেয়। যদিও মুসলিম গোষ্ঠীর কাছে এটি করার লাইসেন্স ছিল। ২০১২ সালের মে মাসে পুলিশ একটি মসজিদ হিসাবে মুসলমানদের ব্যবহার করা একটি ভবনের দরজায় শিকল বেঁধে দেয় এবং সেখানে নামাজ পড়া বন্ধ করতে বলে। মুসলিম নেতারা জবাবে চিঠি লিখেছিলেন, কিন্তু কোনো সাড়া পাননি। অ্যাঙ্গোলার ইসলামিক কমিউনিটির মতে, ২০১৩ সালে লুয়ান্ডার বাইরে মোট ৬০টি মসজিদ বন্ধ করে দেওয়া হয়েছে। ভয়েস অফ আমেরিকা একটি ভিডিও দেখে রিপোর্ট করে, যে ভিডিওতে সাউরিমোতে একটি মসজিদ ভেঙে ফেলা হয়েছে। বর্তমানও মুসলমানদের মসজিদে নামাজ পড়া বা মসজিদ নির্মাণের অনুমতি প্রত্যাখ্যান করা হয়েছে।
অ্যাঙ্গোলীয় সংস্কৃতি মন্ত্রী বলেন যে, "ইসলামের বৈধতা অনুমোদন করা হয়নি...পরবর্তী নির্দেশ না দেওয়া পর্যন্ত তাদের মসজিদ বন্ধ থাকবে"। মার্কিন যুক্তরাষ্ট্রে অ্যাঙ্গোলীয় দূতাবাস জানিয়েছে যে, তারা এই মন্তব্য সম্পর্কে অবগত নয়। অ্যাঙ্গোলীয় পুলিশের একজন মুখপাত্র বলেন যে, তিনি মসজিদ বন্ধ করার কোনো সরকারি আদেশের বিষয়ে অবগত নন। যাহোক, ভয়েস অফ আমেরিকা একটি সরকারী নথি খুঁজে পেয়েছে; যেখানে একজন কর্মকর্তাকে ভায়ানা লুয়ান্ডা প্রদেশের জাঙ্গোয় ১ টি মসজিদ ভেঙে ফেলার কথা বলা হয়েছে।
ইসলাম নিষিদ্ধ বিতর্ক
২০১৩ সালের নভেম্বর কিছু মিডিয়া সূত্র জানায় যে, ইসলাম ও অন্যান্য বিশ্বাস ব্যবস্থাকে দেশীয় সংস্কৃতির পরিপন্থী বলে মনে করে অ্যাঙ্গোলায় তা নিষিদ্ধ করা হয়েছে। যদিও পরে সরকারের পক্ষ থেকে প্রতিবেদনগুলো অস্বীকার করা হয়।  সংস্কৃতি মন্ত্রণালয় বলে যে, "ইসলাম বা অন্য কোনো ধর্মের বিরুদ্ধে অ্যাঙ্গোলায় কোনো যুদ্ধ নেই। সে সময় ওয়াইসির মহাসচিব একমেলেদ্দিন ইহসানগ্লু বলেন যে, তার সংস্থা অ্যাঙ্গোলায় একটি সত্য অনুসন্ধান দল পাঠাবে।
ঘটনা
২০০৪ সালে অ্যাঙ্গোলার জাতীয় গোয়েন্দা পরিষেবার প্রধান কনস্টান্টিনো ভিতিয়াকা একটি রেডিও সাক্ষাৎকারে দাবি করেন যে, চরমপন্থী জিহাদি গোষ্ঠী আল-কায়েদা মুসলিম বেসরকারী সংস্থাগুলির মাধ্যমে দেশে প্রবেশের চেষ্টা করেছিল।
সাবিন মাহমুদ
সাবিন মাহমুদ (২০ জুন ১৯৭৪ - ২৪ এপ্রিল ২০১৫; ) হলেন একজন প্রগতিশীল পাকিস্তানি মানবাধিকার কর্মী এবং সমাজকর্মী যিনি করাচি ভিত্তিক দ্য সেকেন্ড ফ্লোর  ক্যাফে প্রতিষ্ঠা করেছিলেন। তিনি টিআইই এর করাচি শাখার সভাপতিত্বও করেছিলেন।
ব্যক্তিগত জীবন
সাবিন মাহমুদ করাচিতে জন্মগ্রহণ করেছিলেন এবং বড় হয়েছিলেন। তিনি করাচি গ্রামার স্কুল এবং কিন্নার্ড কলেজে পড়াশোনা করেছিলেন।
পরে তিনি একটি ইন্টারেক্টিভ মিডিয়া ও প্রযুক্তি বিষয়ক পরামর্শদাতা সংস্থা প্রতিষ্ঠা করেছিলেন এবং পাকিস্তানের সিটিজেন আর্কাইভ প্রতিষ্ঠায় কাজ করেছিলেন। তিনি মুক্ত আলোচনার জন্য একটি সম্প্রদায় গড়ার লক্ষ্যে ২০০৭ সালে দ্য সেকেন্ড ফ্লোর (টি ২এফ) প্রতিষ্ঠা করেছিলেন। তার নেতৃত্বে টি২এফ একটি ধারাবাহিক উদারপন্থী সামাজিক কার্যক্রমের ব্যবস্থা করেছিল। তিনি ইসলামাবাদের লাল মসজিদের বিরুদ্ধে সহ-নেতৃত্বাধীন বিক্ষোভও করেছিলেন এবং পাকিস্তানে সাম্প্রদায়িকতা ও ধর্মীয় অসহিষ্ণুতা দূরীকরণের জন্য "সবার জন্য পাকিস্তান" অভিযানেও অংশগ্রহণ করেছিলেন।
২৪ এপ্রিল, ২০১৫ সালে তিনি বেলুচিস্তান সংঘাত নিয়ে একটি বিতর্কের আয়োজন করেছিলেন যাতে মামা কাদিরের মতো কর্মীরা অন্তর্ভুক্ত ছিল। অনুষ্ঠানের পরে টি২এফে একটি আলোচনাসভার আয়োজনের পরে বাড়ি ফেরার সময় একজন বন্দুকধারী তাঁকে গুলি করে হত্যা করেছিল। ২০শে মে, ২০১৫ সালের তথ্য অনুসারে পাকিস্তানি কর্তৃপক্ষ সাবিন মাহমুদ হত্যায় জড়িত অপরাধীকে গ্রেপ্তার করেছে।
গ্রাম রঞ্জন
গ্রাম স্টেইন (Gram staining, Gram's method) ব্যাকটেরিয়া শনাক্তকরণের জন্য বহুল ব্যবহৃত উপকরণ। ব্যাকটেরিয়া শনাক্তকরণের জন্য এটিই সবচেয়ে গ্রহণযোগ্য ও সফল পদ্ধতি। ১৮৮৪ সালে ডেনিশ বিজ্ঞানী হান্স ক্রিশ্চিয়ান গ্রাম এ পদ্ধতি আবিষ্কার করেন। এরপর থেকে বর্তমান সময় পর্যন্ত এই পদ্ধতি অত্যন্ত সার্থকভাবে প্রয়োগ হয়ে আসছে। গ্রাম স্টেইন পদ্ধতিতে ব্যাক্টেরিয়াকে দুইভাগে ভাগ করা হয়েছে -
এ পদ্ধতিতে প্রথমে প্রস্তুতকৃত ব্যাক্টেরিয়া স্মিয়ারকে ক্রিস্টাল ভায়োলেট রঞ্জক দ্বারা রঞ্জিত করা হয়। এরপর আয়োডিন দ্রবণ দ্বারা রঞ্জনটিকে স্থায়ী করে তাতে ইথাইল অ্যালকোহল অথবা অ্যাসিটোন দ্রবণ যোগ করা হয়। ইথাইল অ্যালকোহল বা অ্যাসিটোন নিরঞ্জক হিসাবে কাজ করে। এরপর স্মিয়ারটিতে যোগ করা হয় স্যাফ্রানিন যা কাউন্টার স্টেইনইং এজেন্ট হিসাবে কাজ করে। সর্বশেষে স্মিয়ারটিকে অণুবীক্ষণ যন্ত্রের নিচে পরীক্ষা করা হয়। যদি স্মিয়ারটি তার আদিবর্ণ অর্থাৎ বেগুনী বর্ণকে ধারণ করে রাখে তাহলে স্মিয়ারটিতে রয়েছে গ্রাম পজিটিভ ব্যাক্টেরিয়া। আর যদি স্মিয়ারটি তার আদি বর্ণ হারিয়ে স্যাফ্রানিনের লাল বর্ণ ধারণ করে তাহলে স্মিয়ারটিতে রয়েছে গ্রাম নেগেটিভ ব্যাক্টেরিয়া।
ইতিহাস ও নামকরণ
এই পদ্ধতিটির নামকরণ করা হয়েছে আবিষ্কারক হান্স ক্রিশ্চিয়ান গ্রাম (১৮৫৩-১৯৩৮) এর নামে যিনি এ পদ্ধতি প্রথম প্রয়োগ করেন তার সহযোগী কার্ল ফ্রেডলেনডার (Carl Friedländer) এর সাথে বার্লিন শহরের একটি হাসপাতালের মর্গে কাজ করার সময়। তবে গ্রাম এ পদ্ধতি ব্যাক্টেরিয়াকে পৃথকীকরণের জন্য নয়, মূলত ফুসফুস কলাতে ব্যাক্টেরিয়াকে ভালোভাবে পর্যবেক্ষণ করার জন্যই প্রয়োগ করেছিলেন। তার আবিষ্কৃত পদ্ধতিটি তিনি প্রকাশ করেন ১৮৮৪ সালে।
কার্যপ্রণালী
প্রথমত ব্যবহার্য সকল সরাঞ্জম ভালমতো জীবাণুমুক্ত (Sterilize) করে নিতে হবে। এরপর ট্রান্সফার লুপ ব্যবহার করে ব্যাকটেরিয়া নমুনা সংগ্রহ করতে এবং পেট্রিনিস মিডিয়া (Petrinis media) তে স্থাপন করতে হবে । তারপর স্লাইডটিতে ক্রিস্টাল ভায়োলেট যোগ করে কিছুক্ষণ রেখে দিতে হবে। স্লাইডটি ভালভাবে ধুয়ে নিয়ে তাতে গ্রাম-এর আয়োডিন সল্যুশন যোগ করতে হবে যাতে রঞ্জনটি স্থায়ী হয়। কিছুক্ষণ পর স্লাইডটি ধুয়ে নিয়ে তাতে যোগ করতে হবে ইথাইল অ্যালকোহল বা অ্যাসিটোন, যা নিরঞ্জক হিসাবে কাজ করে। এরপর সবশেষে স্লাইডটি ধুয়ে নিয়ে তাতে যোগ করতে হবে স্যাফ্রানিন এবং অণুবীক্ষণ যন্ত্রের নিচে স্মিয়ারটিকে পর্যবেক্ষণ করতে হবে। তাহলে এখানে আমরা দুই রঙের ব্যাকটেরিয়া দেঠতে পাবো। গোলাপি বা লাল রঙের ব্যাকটেরিয়া গ্রাম নেগেটিভ(Negative) এবং বেগুনি রঙের ব্যাকটেরিয়া গ্রাম পজিটিভ(Positive)। এভাবে পৃথকীকণের মাধ্যমে মোটা ও পাতলা কোষপ্লেট যুক্ত ব্যাকটেরিয়া কে পৃথক করা সম্ভব হবে।
সেন্ট হেলেনা জাতীয় ক্রিকেট দল
২০১২ সালের এপ্রিল মাসে সেন্ট হেলেনা নিজেদের প্রথম আন্তর্জাতিক টুর্নামেন্টে অংশগ্রহণ করে। দক্ষিণ আফ্রিকায় অনুষ্ঠিত আইসিসি আফ্রিকা তৃতীয় বিভাগ টি২০ টুর্নামেন্টে, মালি, গাম্বিয়া, ক্যামেরুন এবং মরক্কোকে হারিয়ে আট দলের মাঝে পঞ্চম স্থান লাভ করে।
২০১৮ সালের এপ্রিল মাসে তারা ২০১৮-১৯ আইসিসি টি২০ বিশ্বকাপ আফ্রিকা বাছাইপর্বে অংশগ্রহণ করে। সেই মাসেই আইসিসি তার সকল সদস্যকে পূর্ণ টুয়েন্টি২০ আন্তর্জাতিক মর্যাদা দেয়ার সিদ্ধান্ত নেয়। ফলে ১ জানুয়ারি ২০১৯ এর পরবর্তী, সেন্ট হেলেনা এবং অন্যান্য সকল আইসিসি সদস্যের মধ্যবর্তী টুয়েন্টি২০ ম্যাচগুলো আন্তর্জাতিক মর্যাদা পায়।
২০১৮ সালের অক্টোবর মাসে, দলটি ২০১৮-১৯ আইসিসি বিশ্ব টুয়েন্টি২০ এর দক্ষিণাঞ্চলীয় উপ অঞ্চলে অংশগ্রহণ করে। প্রথম তিন ম্যাচে বিজয়ী হলেও, শেষ পর্যন্ত তৃতীয় হওয়ায় আঞ্চলিক ফাইনালে উন্নীত হতে ব্যর্থ হয়।
বিশেষজ্ঞ মতামত
বিশেষজ্ঞ মতামত (Expart Opinion) ভারতীয় সাক্ষ্য আইনে (The Indian Evidence Act - 1872) ৪৫ নং ধারায়, তৃতীয় ব্যক্তির মতামত হিসেবে প্রাসঙ্গিক। যখন আদালতে, বিদেশী আইন, বিজ্ঞান, কলা (Art)র কোনো বিষয়ের ওপর অথবা হাতের লেখা, আঙুলের ছাপের একক অনন্য পরিচিতি সম্পর্কে অভিমত গঠন করার দরকার পড়ে তখন সেই বিষয় অর্থাৎ উক্ত বিদেশী আইন, বিজ্ঞান, কলা, হাতের লেখা, আঙুলের ছাপ সংক্রান্ত প্রশ্নে বিশেষ ভাবে দক্ষ ব্যক্তিদের মতামত প্রাসঙ্গিক হিসেবে বিবেচিত হবে।
শর্ত
বিশেষজ্ঞ (Expart) একজন সাক্ষী (Witness) হিসেবে আদালতে তার মতামত দেন। তিনি শুধুমাত্র সেই বিষয়েই আদালতকে অবহিত করবেন যা তার পর্যবেক্ষণ ও বিশেষ দক্ষতা কাজে লাগিয়ে জেনেছেন। সিদ্ধান্ত বা অভিমত নয়। সিদ্ধান্তে আসার দায়িত্ব আদালতে র। অর্থাৎ বিশেষজ্ঞ মতামত আদালতগ্রাহ্য হওয়ার জন্যে ১) বিষয়টি এমনি হতে হবে যেখানে বিশেষজ্ঞর সাক্ষ্য বা মতামত অবশ্য প্রয়োজন ২) আলোচ্য সাক্ষী প্রকৃতপক্ষে একজন বিশেষজ্ঞ।
পাভেল আলেক্সেইয়েভিচ চেরেংকভ
পাভেল আলেক্সেইয়েভিচ চেরেংকভ (রুশ ভাষা: Павел Алексеевич Черенков) (১৯০৪ - জানুয়ারি ৬, ১৯৯০) ছিলেন রুশ পদার্থবিজ্ঞানী। তিনি ১৯৫৮ সালে অন্য দুজন রুশ পদার্থবিজ্ঞানী ইলিয়া মিখাইলোভিচ ফ্রাংক এবং ইগর তাম সাথে যৌথভাবে পদার্থবিজ্ঞানে নোবেল পুরস্কার লাভ করেন। চেরেংকভ-ভাভিলভ ক্রিয়া আবিষ্কার এবং এর বিভিন্ন রুপ নির্ণয়ের জন্য তারা এই পুরস্কার পেয়েছিলেন।
জীবনী
চেরেংকভ ১৯০৪ সালে রাশিয়ার ভরনেজ ওবলাস্ট অঞ্চলের নিঝনিয়াইয়া টিগলা গ্রামে জন্মগ্রহণ করেন। তার বাবা আলেক্সেই চেরেংকভ এবং মা মারিয়া চেরেংকভ। তিনি ১৯২৮ সালে ভরনেজ স্টেট বিশ্ববিদ্যালয় থেকে পদার্থবিজ্ঞান এবং গণিত বিষয়ে স্নাতক শিক্ষা সম্পন্ন করেন। ১৯৩০ সালে লেবেদফ ইনস্টিটিউট অফ ফিজিক্স-এ একটি গবেষণা পদে কাজ শুরু করেন। একই বছর তিনি রুশ সাহিত্যের অধ্যাপক এ এম পুতিনসেভের মেয়ে মারিয়া পুতিনসেভকে বিয়ে করেন। তাদের ঘরে দুই সন্তানের জন্ম হয়; ছেলে আলেক্সেই এবং মেয়ে এলেনা।
১৯৪০ সালে চেরেংকভকে উক্ত ইনস্টিটিউটে সেকশন লিডার পদে পদোন্নতি পান এবং একই সময় তাকে পদার্থ-গাণিতিক বিজ্ঞানের ডক্টর ডিগ্রিতে ভূষিত করা হয়। ১৯৫৩ সালে তিনি পরীক্ষণমূলক পদার্থবিজ্ঞানের অধ্যাপক হিসেবে আত্মপ্রকাশ করেন। ১৯৫৯ সালে তিনি লেবেদেফ ইনস্টিটিউটিএর ফটো-মেস প্রক্রিয়া বিষয়ক গবেষণাগার প্রতিষ্ঠা করে তার নেতৃত্ব দিতে থাকেন। ১৪ বছর তিনি অধ্যাপনায় নিযুক্ত ছিলেন। ১৯৭০ সালে তিনি সোভিয়েত ইউনিয়নের বিজ্ঞান একাডেমিতে একজন শিক্ষাবিদ হিসেবে নিযুক্ত হন। চেরেংকভ ১৯৯০ সালের ৬ জানুয়ারি রাশিয়ার মস্কোতে মৃত্যুবরণ করেন। তাকে নভোদেভিচি সমাধিক্ষেত্রে সমাধিস্থ করা হয়।
পুরস্কার ও সম্মাননা
চেরেংকভকে দুটি স্ট্যালিন পুরষ্কার দেওয়া হয়েছিল। প্রথমটি, ভাভিলভ, ফ্রাঙ্ক এবং তামমের সাথে যৌথভাবে ১৯৪৬ সালে পান এবং আরেকটি ১৯৫২ সালে দ্বিতীয় স্ট্যালিন পুরষ্কার পেয়েছিলেন। তিনি ১৯৭৭ সালে ইউএসএসআর রাজ্য পুরস্কারে ভূষিত হন। ১৯৫৮ সালে, তিনি পদার্থবিজ্ঞানে নোবেল পুরস্কারে ভূষিত হন। চেরেংকভ ১৯৮৪ সালে সোভিয়েত ইউনিয়নের হিরো অফ সোশ্যালিস্ট লেবার উপাধিতে ভূষিত হন। চেরেনকভ সোভিয়েত ইউনিয়নের কমিউনিস্ট পার্টির সদস্য ছিলেন।
সরকারি কলেজ হায়াতাবাদ পেশোয়ার
সরকারি কলেজ হায়াতাবাদ পেশোয়ার হল পাকিস্তানের খাইবার পাখতুনখোয়ার পেশোয়ারের হায়াতাবাদে অবস্থিত একটি সরকারি কলেজ। কলেজটি উচ্চ মাধ্যমিক পর্যায়ের, যা পেশোয়ার উচ্চ মাধ্যমিক ও মাধ্যমিক শিক্ষা বোর্ড অধিভুুুক্ত। এটি পেশোয়ার বিশ্ববিদ্যালয়ের কর্তৃক অনুমোদিত ৪ বছরের বিএ এবং বিএসসি প্রোগ্রামও প্রদান করে।
অনুষদ এবং বিভাগ
কলেজে বর্তমানে নিম্নলিখিত অনুষদ এবং বিভাগ রয়েছে।
রবার্ট ওয়েন
রবার্ট ওয়েন (Robert Owen) (১৪ মে, ১৭৭১ - ১৭ নভেম্বর, ১৮৫৮) একজন ব্রিটিশ (ওয়েলশীয়) সমাজ সংস্কারক এবং কল্পলৌকিক সমাজতন্ত্র ও সমবায় আন্দোলনের অন্যতম পথিকৃৎ। তিনি ট্রেড ইউনিয়ন আন্দোলনের অন্যতম প্রধান নায়ক।
রবার্ট ওয়েন ওয়েলসের নিউটাউন গ্রামে ১৭৭১ সালের ১৪ মে জন্মগ্রহণ করেন। তার পিতা ছিলেন একজন দরিদ্র জিন নির্মাতা আর দারিদ্র্যের কারণে তার প্রাতিষ্ঠানিক শিক্ষা লাভ করা হয় নি। মাত্র নয় বছর বয়সে ওয়েন কাপড়ের দোকানে চাকরি নেন এবং তার বয়স যখন ১৮ বছর, তখন তিনি ম্যানচেস্টার চলে যান। সেখানে একটি সুতা কলে সুপারিনটেনডেন্ট হিসেবে কিছুদিন কাজ করেন। পরে একশ পাউন্ড পুঁজি নিয়ে নিজেই সুতা উৎপাদন ব্যবসা শুরু করেন। তার ব্যবসা কয়েকদিনের মধ্যে ফুলেফেঁপে ওঠে এবং তিনি ম্যানচেস্টারের একজন প্রথম শ্রেণীর ব্যবসায়ী হিসেবে পরিচিতি পান। কয়েক বছর পর তিনি কয়েকজন অংশীদারসহ একটি সুতা প্রস্তুতকারী কোম্পানী গঠন করেন এবং নিজে সে কোম্পানির ম্যানেজিং ডিরেক্টর নিযুক্ত হন। অল্প কয়দিনে তিনি প্রচুর সম্পদের মালিক হয়ে ওঠেন।
ভূমেন্দ্র গুহ
জন্ম শিক্ষা ও জীবন
১৯৩৩ খ্রিস্টাব্দে আগস্ট মাসের ২ তারিখ ভারতের মধ্য প্রদেশে বিলাসপুর-এ তাঁর জন্ম হয়েছিল। জীবনানন্দেরই মতো পৈত্রিক সূত্রে তিনি বরিশালেরই মানুষ। পিতামহ সতীশচন্দ্র গুহরায়ের আদিনিবাস ছিল অবিভক্ত ভারতের বরিশাল জেলার স্বরূপকাঠি উপজেলার মৈষাণী গ্রামে। তিনি ছিলেন মুনিনাগ গ্রামের জমিদারপুত্র, কিন্তু ভাগ্যের ফেরে স্বপরিবারচ্যুত হয়ে জেলেসমাজের একজন হয়ে গিয়েছিলেন।
ভূমেন্দ্র গুহ’র বাবা নগেন্দ্রনাথ গুহরায় রেল কোম্পানিতে চাকুরি করতেন। বদলির চাকুরি, ফলে নানা স্কুলে পড়তে হয়েছে ভূমেন্দ্র গুহকে, তবে ম্যাট্রিক পাশ করেছেন কলকাতার মিত্র ইনস্টিটিউশনের ছাত্র হিসেবে। বঙ্গবাসী কলেজ থেকে আইএসসি করার পর ডাক্তারি পড়েছিলেন ক্যালকাটা মেডিকেল কলেজে। ১৯৫৭’য় ডাক্তারি পাশের পর তিনি শল্যচিকিৎসায় মাস্টার্স করেছেন; পরে বিশেষভাবে বক্ষদেশের অঙ্গপ্রত্যঙ্গ, হৃৎপিণ্ড ও ভাসকুলার সার্জারিতে এম.সি-এইচ।
শৈল্যচিকিৎসা বিদ্যায় অবদান
ষাটের দশকে ভারতের প্রথম ওপেনহার্ট সার্জারি হয়েছিল ১৯৬২ তে; সেদিন অপারেশন থিয়েটারে শিক্ষক প্রফেসর ডা. অজিত কুমার বসুর সঙ্গে উপস্থিত ছিলেন তরুণ শল্যবিদ বি. এন. গুহরায়। এরপর এ বিষয়ে তিনি অনেক গবেষণা করেছেন; তাঁর দেড়শরও বেশি গবেষণাপত্র প্রকাশিত হয়েছে আন্তর্জাতিক জার্নালে। যুক্তভাবে একটি ডাক্তারির বই-ও প্রকাশ করেছিলেন, বেশ কিছু বহুলেখক গ্রন্থের জন্য লিখেছেন। শেষ জীবনে কলকাতা মেডিকেল কলেজ-এর থোরাসিক সার্জারি বিভাগের প্রধান হিসেবে কাজ করেছেন চৌদ্দ বছর। লিভার সিরোসিস রোগটি অপরেশন ক’রে সারানোর পদ্ধতিটিও তাঁরই আবিষ্কার: এটি বিশ্বব্যাপী চিকিৎসাশাস্ত্রে গুহরায়-বাসু শান্ট অপারেশন নামে খ্যাত। চাকরিজীবনে যথেষ্ট ব্যস্ত ছিলেন ড. বি. এন. গুহরায়।
জীবনানন্দ দাশের পাণ্ডুলিপি সংশ্রব
১৯৫৪য়, অক্টোবরের এক শীতার্ত মধ্যরাত-উত্তীর্ণ সময়ে ট্রামের ধাক্কায় মারাত্মকভাবে আহত জীবনানন্দ দাশের মৃত্যু হয়েছিল। মৃত্যুকালে তাঁর প্রকাশনা বলতে ৫টি কাব্যগ্রন্থ এবং শ্রেষ্ঠ কবিতায় অন্তর্ভুক্ত ১৬২টি কবিতা এবং বিভিন্ন সাময়িক পত্রে ছড়িয়ে ছিটিয়ে থাকা আরো শত খানেক কবিতাও কয়েকটি প্রবন্ধ-নিবন্ধ। জীবদ্দশায় কোন প্রবন্ধ গ্রন্থ প্রকাশ করে যান নি জীবনানন্দ দাশ। ২১টি উপন্যাস একং শতাধিক ছোট গল্প রচনা করলেও একটিও ছাপতে দেননি কোথাও। ট্রাংকে তালা-চাবি এঁটে সযত্নে লুকিয়ে রেখেছিলেন হাজার হাজার কবিতা, গল্প-উপন্যাসের খাতা ও ডায়েরি। প্রায় তিরিশ হাজার পাতার অপ্রকাশিত লেখা রেখে গিয়েছিলেন জীবনানন্দ শত-শত রুলটানা এক্সারসাইজ খাতায় । এই সব শত-শত রুলটানা এক্সারসাইজ খাতা খুঁজে খুঁজে পড়ে পড়ে, ভারি পাওয়ারের চশমায় না কুলোলে আতশি কাচের সাহায্য নিয়ে, জীবনানন্দের জড়ানো অনতিস্পষ্ট হস্তাক্ষরের প্রতিরোধ উপেক্ষা ক’রে অগণিত অপ্রকাশিত কবিতা, গল্প, উপন্যাস পাঠোদ্ধার ক’রে যিনি প্রকাশ করবার ব্যবস্থা করে যাচ্ছিলেন কবি ভূমেন্দ্র গুহ ।
ভূমেন্দ্র গুহ কেবল লেখার খাতা থেকে মুদ্রণযোগ্য পাণ্ডুলিপিই প্রস্তুত করেন নি, তিনি জীবনানন্দের অনেক লেখার খাতাকে চির অবলুপ্তির হাত থেকে বাঁচিয়েছেন; ১৯৫৪ থেকে ১৯৬৮ পর্যন্ত লেখার খাতাগুলো সযত্নে আগলে রেখেছিলেন নিজের টানে, যত দিন না চাকরিসূত্রে কলকাতার বাইরে চলে যাওয়ার ডাক এসেছিল।